जोधपुर के आस-पास के क्षेत्र में सभी गाँवों के पास खेजड़ी वृक्षों को सुरक्षा मिलने से इनकी संख्या खूब बढ़ी। जोधपुर के महाराजा अजय सिंह को महल बाँधना था। चूना-भट्टी तैयार हो गई लेकिन लकड़ी कहाँ से लायें उसे जलाने के लिये? इस सवाल को हल करने का उपाय राजा के सलाहकारों ने सुझाया- खेजड़ी के वृक्ष जो हैं। राजा के मजदूर कुल्हाड़ी लेकर गाँवों में पहुँच गए। दोपहर का समय था। पुरुष लोग गाँव से बाहर गए थे। मजदूर आराम से वृक्षों पर कुल्हाड़ियों से आघात करने लगे।